Ischnostrangalis

Ischnostrangalis er en slekt av biller som hører til underfamilien blomsterbukker i den artsrike familien trebukker.

Utseende 
Middelsstore (10-15 millimeter), slanke, svarte trebukker, dekkvingene vanligvis mer eller mindre gule eller gulbrune. Antennene er tynne, omtrent så lange som kroppen, spissen bortsett fra det ytterste leddet er gulhvit. Pronotum er trapesformet med en smal, innsnørt "hals", dekkvingene avsmalnende bakover. De e rvanligvis gulbrune mer mørk ytterkant, eller gule med svarte tverrbånd, sjelden helmørke. Beina er middels lange, lårene slanke.

Levevis 
Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Slekten er nesten utelukkende utbredt i Kina, én art forekommer også i India.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Ischnostrangalis Ganglbauer, 1889
 Ischnostrangalis antennalis Holzschuh, 1991
 Ischnostrangalis apicata Holzschuh, 1992
 Ischnostrangalis davidi (Pic, 1934)
 Ischnostrangalis fasciolata Holzschuh, 2011
 Ischnostrangalis frugalis Holzschuh, 1991
 Ischnostrangalis manipurensis (Gahan, 1906)
 Ischnostrangalis ohabayashii Tichý & Lin, 2021
 Ischnostrangalis rhododendri Holzschuh, 2011
 Ischnostrangalis semenowi (Ganglbauer, 1890)
 Ischnostrangalis stricticollis (Fairmaire, 1889)
 Ischnostrangalis tibetensis Ohbayashi N. & Lin, 2013
 Ischnostrangalis wenhsini Ohbayashi N. & Lin, 2013

Referanser

Kilder 
 Cerambycidae of the World - Lepturini

Eksterne lenker 
 
 
 Bildegalleri 

Lepturinae
Biller formelt beskrevet i 1889
Kinas insekter
Indias insekter
Dyr formelt beskrevet av Ludwig Ganglbauer